text: टीवी जगत के मशहूर सितारे दिव्‍यांका त्रिपाठी और विवेक दहिया ने शादी कर ली। भोपाल में दोनों ने पारंपरिक तरीके से सात फेरे लिए। इससे पहले मेहंदी, हल्‍दी और संगीत सेरेमनी आयोजित की गई। शादी में दोनों के परिवार वाले और करीबी दोस्‍त मौजूद थे। शादी में दिव्‍यांका लाल जोड़े में बेहद खूबसूरत लग रही थी। वहीं विवेक भी हैंडसम दिख रहे थे। दिव्‍यांका और विवेक ने शादी की तस्‍वीरों को सोशल मीडिया पर शेयर भी किया।